Številka: 6000-8/2020/22

Datum: 15. 7. 2020

Na podlagi 24. člena Pravilnika o subvencioniranju bivanja študentov (Uradni list RS, št. 22/01, 35/06, 75/08, 97/10, 46/12, 55/13, 38/16, 13/17, 13/18 in 58/20) študentski domovi iz visokošolskih središč v Ljubljani, Mariboru in Kopru objavljajo

**RAZPIS**

**za sprejem in podaljšanje bivanja študentov visokošolskega študija v študentskih domovih in pri zasebnikih za študijsko leto 2020/2021**

**Vsebina razpisa**

I. Pogoji, ki jih mora izpolnjevati študent za subvencioniranje bivanja

II. Dodeljevanje subvencije

III. Prošnja za sprejem (rok za oddajo in dokazila)

IV. Prošnja za podaljšanje bivanja (rok za oddajo in dokazila)

V. Obveščanje študentov

VI. Predvideno število ležišč za sprejem in podaljšanje bivanja v posameznih visokošolskih središčih

VII. Naslovi pisarn za študentske domove

VIII. Kontakt za pomoč študentom

**I. POGOJI, KI JIH MORA IZPOLNJEVATI ŠTUDENT ZA SUBVENCIONIRANJE BIVANJA**

Študenti morajo izpolnjevati naslednje splošne pogoje:

* so državljani Republike Slovenije,
* imajo status študenta in se izobražujejo po študijskih programih, ki se izvajajo kot redni ali izredni študij, razen študija na daljavo,
* niso v delovnem razmerju ali ne opravljajo samostojne registrirane dejavnosti, niso vpisani v evidenco brezposelnih oseb pri pristojnem organu oziroma niso poslovodne osebe gospodarskih družb ali direktorji zasebnih zavodov ter niso prejemniki pokojnine, razen prejemniki družinske pokojnine,
* povprečni bruto dohodek na člana družine v preteklem letu ne presega 150 % povprečne bruto plače na zaposlenega v Republiki Sloveniji v istem obdobju,
* imajo stalno prebivališče oddaljeno najmanj 25 km od kraja študija,
* niso izključeni iz študentskega doma.

Izjemoma se lahko subvencija dodeli tudi za študenta, katerega stalno prebivališče je od kraja študija oddaljeno manj kot 25 km, če ima do najbližjega postajališča javnega prevoznega sredstva najmanj 4 km ali če živi v posebno težkih socialnih ali zdravstvenih razmerah in predloži dokazila iz prvega odstavka 17. člena Pravilnika o subvencioniranju bivanja študentov.

Subvencija se dodeljuje tudi za spremljevalca študenta invalida, če je študent do njega upravičen v skladu s posebnimi predpisi. Subvencija se dodeljuje tudi za partnerico ali partnerja študentke ali študenta z otrokom. Spremljevalec študenta invalida oziroma partnerica ali partner študentke ali študenta z otrokom mora izpolnjevati pogoje iz prve, druge in tretje alineje prvega odstavka te točke. Subvencija se dodeljuje tudi za otroka študentke ali študenta, in sicer dokler otrok obiskuje osnovno šolo.

**II. DODELJEVANJE SUBVENCIJE**

Subvencija za bivanje v študentskem domu se dodeljuje za čas trajanja enega študijskega programa na prvi stopnji, enega na drugi stopnji in enega na tretji stopnji. Če ima med trajanjem študijskega programa oziroma po njegovem izteku iz prejšnjega stavka študent status študenta v skladu z drugo alinejo prvega odstavka 66. člena oziroma 70. členom Zakona o visokem šolstvu (Uradni list RS, št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ in 65/17) ali na podlagi drugega zakona, se mu subvencija dodeli tudi za ta čas.

Če je posamezen študent vzporedno vpisan v več študijskih programov, se glede trajanja študijskega programa upošteva samo študijski program, v katerega je bil vpisan na začetku prejemanja subvencije. Če študent zamenja študijski program, se glede trajanja študijskega programa upošteva tisti, v katerega je študent vpisan v posamičnem študijskem letu, za katero uveljavlja subvencionirano bivanje, pri čemer se trajanje subvencioniranega bivanja pred zamenjavo študijskega programa všteje v čas subvencioniranega bivanja na podlagi trajanja študijskega programa iz prvega stavka prejšnjega odstavka te točke.

Subvencioniranje bivanja se sorazmerno skrajša glede na to, kateri letnik študent obiskuje, ko mu je subvencija prvič podeljena.

Subvencija za bivanje se dodeljuje za bivanje v kraju izvajanja študija (sedež ali dislocirana enota visokošolskega zavoda), če so tam predvidena ležišča za sprejem ali podaljšanje bivanja v skladu s VI. točko razpisa.

**III. PROŠNJA ZA SPREJEM (rok za oddajo in dokazila)**

**III.A) Vlagatelji in rok za oddajo prošnje**

**Prošnjo za sprejem vložijo študenti**, **ki želijo bivati v javnih ali zasebnih študentskih domovih, dijaških domovih ali pri zasebnikih s subvencijo in:**

* **v študijskem letu 2019/2020 niso bivali v javnih ali zasebnih študentskih domovih, dijaških domovih ali pri zasebnikih s subvencijo ali so po lastni volji prekinili nastanitveno pogodbo za bivanje v javnih ali zasebnih študentskih domovih, dijaških domovih oziroma pri zasebnikih, oziroma so bivali v študijskem letu 2019/2020 v navedenih namestitvah in jim je pravica do subvencioniranega bivanja (ter s tem nastanitvena pogodba) potekla med študijskim letom 2019/2020,**
* **so v študijskem letu 2019/2020 pridobili pravico do subvencioniranega bivanja, vendar je do 17. avgusta 2020 še niso koristili,**
* **bodo opravljali maturo v jesenskem roku in študenti, ki se bodo vpisali ali šele oddali prijavo za vpis na študij po roku za oddajo prošnje,**
* **bodo v študijskem letu 2020/2021 vpisani v drug študijski program, kot so bili v študijskem letu 2019/2020 (študenti, ki zamenjajo študijski program),**
* **bodo v študijskem letu 2020/2021 zamenjali visokošolsko središče in bo za reševanje njihove vloge pristojna druga pisarna za študentske domove, kot je bila za reševanje vloge za študijsko leto 2019/2020,**
* **bodo v študijskem letu 2020/2021 zamenjali tip nastanitve (javni študentski dom, dijaški dom, zasebni študentski dom, zasebnik) glede na bivanje v študijskem letu 2019/2020.**

Študentje, ki bodo izpolnjevali pogoje za subvencionirano bivanje pri zasebnikih, bodo lahko sklenili pogodbe za bivanje le pri tistih zasebnikih, ki bodo izbrani na javnem razpisu, ki ga za zasebnike objavijo študentski domovi za študijsko leto 2020/2021.

**Prošnjo za sprejem študent odda preko elektronske vloge na spletnem portalu eVŠ http://portal.evs.gov.si/bivanje/. Rok za oddajo prošnje je 17. avgust 2020.** Vsak študent lahko odda **samo eno prošnjo**, in sicer, če se študent prijavlja:

**1.** **s kvalificiranim digitalnim potrdilom** se obrazca po pošti ne pošilja, temveč se prošnjo v eVŠ odda do 17. avgusta 2020. Po pošti mora priporočeno poslati ali osebno oddati v času uradnih ur pristojni pisarni za študentske domove v posameznem visokošolskem središču tiste priloge k prošnji, ki jih v prošnji označi, da jih bo oddal po pošti (na prilogi mora biti naveden sklic na številko prošnje),

**2. brez kvalificiranega digitalnega potrdila (z uporabniškim imenom in geslom)**, mora podpisan obrazec prošnje, izpolnjene v eVŠ do 17. avgusta 2020, s prilogami poslati priporočeno po pošti ali osebno oddati do 21. avgusta 2020 v času uradnih ur pristojni pisarni za študentske domove v posameznem visokošolskem središču,

**3. z računom avtentikacijske in avtorizacijske infrastrukture (v nadaljnjem besedilu: AAI-račun)**, se obrazca po pošti ne pošilja, temveč se prošnjo v eVŠ odda do 17. avgusta 2020. Po pošti mora priporočeno poslati ali osebno oddati v času uradnih ur pristojni pisarni za študentske domove v posameznem visokošolskem središču tiste priloge k prošnji, ki jih v prošnji označi, da jih bo oddal po pošti (na prilogi mora biti naveden sklic na številko prošnje).

Kot pravočasna se upošteva:

1.) prošnja, ki je bila izpolnjena in oddana z elektronskim podpisom v eVŠ do 17. avgusta 2020,

2.) prošnja, ki je bila izpolnjena in poslana elektronsko v eVŠ do 17. avgusta 2020, natisnjena v istem besedilu, kot je besedilo v zadnjem izpolnjenem obrazcu v eVŠ, podpisana in priporočeno poslana po pošti ali osebno oddana pristojni pisarni za študentske domove do 21. avgusta 2020 in

3) prošnja, ki je bila izpolnjena z AAI-računom in poslana v eVŠ do 17. avgusta 2020.

Če po 17. avgustu 2020 nastanejo izjemne okoliščine (študent, ki je invalid po zakonu, ki ureja zaposlitveno rehabilitacijo in zaposlovanje invalidov, študent z najmanj trimesečno neprekinjeno odsotnostjo od študijske dejavnosti zaradi bolezni ali starševstva v času študija, študent, ki je prejemnik denarne socialne pomoči, študent z nezaposlenim vsaj enim od staršev ali skrbnikov, študent, ki je brez vsaj enega od staršev ali skrbnikov, študent, ki je v rejništvu), lahko študent na podlagi drugega odstavka 24. člena Pravilnika o subvencioniranju bivanja študentov prošnjo za sprejem odda kadarkoli med študijskim letom od 1. 10. 2020 dalje do objave dodatnega razpisa za tekoče študijsko leto oziroma razpisa za naslednje študijsko leto, preko elektronske vloge na spletnem portalu eVŠ.

**III.B) Dokazila za preverjanje splošnih pogojev in izpolnjevanja meril za subvencionirano bivanje**

**Obvezna dokazila, ki jih mora študent priložiti prošnji:**

* soglasje študenta in družinskega člana, da pisarna za študentske domove od Finančne uprave Republike Slovenije in drugih pristojnih organov sama pridobi podatke o njihovih dohodkih v letu 2019,
* dokazila o preživnini oziroma rejnini, če jo družinski član prejema (iz dokazila mora biti razviden znesek za leto 2019),
* dokazila o dohodkih in osebnih prejemkih družinskih članov, ki so jih pridobili v tujini v bruto znesku v letu 2019,
* otrokov rojstni list, če želi študent živeti skupaj s svojim otrokom,
* potrdilo pristojnega organa, da je študent invalid upravičen do spremljevalca, če želi z njim bivati,
* dokazilo o dosedanjem študijskem uspehu, pridobljenem v tujini (za študij v Sloveniji pisarna za študentske domove pridobi podatek po uradni dolžnosti),
* samo pri prošnji za sprejem, vloženi med študijskim letom: dokazila pristojnih organov (center za socialno delo, zdravnik specialist, upravni organ) o težkem socialnem ali zdravstvenem položaju (študent, ki je invalid po zakonu, ki ureja zaposlitveno rehabilitacijo in zaposlovanje invalidov, študent z najmanj trimesečno neprekinjeno odsotnostjo od študijske dejavnosti zaradi bolezni ali starševstva v času študija, študent, ki je prejemnik denarne socialne pomoči, študent z nezaposlenim vsaj enim od staršev ali skrbnikov, študent, ki je brez vsaj enega od staršev ali skrbnikov, študent, ki je v rejništvu).

**Neobvezne priloge, ki jih študent lahko priloži prošnji:**

* dokazilo o izjemnem učnem ali študijskem uspehu oziroma obštudijski dejavnosti študenta,
* potrdilo pristojnega organa, da je študent otrok padlega v vojni za Slovenijo, da je študent ožji družinski član pripadnika, ki je izgubil življenje med vojaško službo pri obrambi države, izvajanju nalog, ki jih je država sprejela v mednarodnih organizacijah ali z mednarodnimi pogodbami, ali pri opravljanju drugih nalog Slovenske vojske, da je študent ožji družinski član v skladu z uredbo, ki ureja način uveljavljanja in dodeljevanja pravic ožjim družinskim članom po smrti policista in v primeru njegove invalidnosti, ter da je študent žrtev naravnih nesreč,
* dokazila pristojnih organov (center za socialno delo, zdravnik specialist, upravni organ) o težkem socialnem ali zdravstvenem položaju (študent, ki je invalid po zakonu, ki ureja zaposlitveno rehabilitacijo in zaposlovanje invalidov, študent z najmanj trimesečno neprekinjeno odsotnostjo od študijske dejavnosti zaradi bolezni ali starševstva v času študija, študent, ki je prejemnik denarne socialne pomoči, študent z nezaposlenim vsaj enim od staršev ali skrbnikov, študent, ki je brez vsaj enega od staršev ali skrbnikov, študent, ki je v rejništvu),
* mrliški list starša ali skrbnika.

**Pisarna za študentske domove bo za postopek sama pridobila:**

* podatek iz Centralnega registra prebivalstva o tem, ali je študent državljan Republike Slovenije, in naslov njegovega stalnega prebivališča,
* podatke o uspehu pri splošni maturi, poklicni maturi, mednarodni maturi ali zaključnem izpitu in povprečne ocene zadnjega letnika oziroma zadnjih dveh opravljenih letnikov srednje šole,
* podatek iz eVŠ Evidence študentov in diplomantov o statusu študenta za študijsko leto 2020/2021,
* podatke o dosedanjem študijskem uspehu za študente, vpisane v drugi ali višji letnik in podiplomske študente, če so predhodno izobrazbo pridobili v Sloveniji, na zadnji dan roka za oddajo prošnje,
* podatek o oddaljenosti stalnega prebivališča študenta (naslov, poštna številka kraja) od kraja študija (sedež visokošolskega zavoda oziroma njegove dislocirane enote, kamor je vpisan študent). Pri izračunu oddaljenosti se bo upoštevala najkrajša razdalja v km v spletni aplikaciji Esri (ne glede na najbližja postajališča ali druge okoliščine javnega potniškega prometa),
* podatek iz evidence gospodinjstev, ki jo vodi Ministrstvo za notranje zadeve, o članih študentove družine, ki živijo v skupnem gospodinjstvu; pri obdelavi podatkov se upoštevajo podatki, pridobljeni na dan poizvedbe v evidenci gospodinjstev, za vloge, glede katerih bo poizvedba opravljena in odločba izdana od 1. 1. 2021 dalje, pa se pri obdelavi podatkov upoštevajo podatki v evidenci gospodinjstev glede na stanje na dan 31. 12. 2020,
* podatek iz evidence o zavarovanih osebah Zavoda za zdravstveno zavarovanje Slovenije za preverbo o tem, da ni v delovnem razmerju ali ne opravlja samostojne registrirane dejavnosti oziroma ni poslovodna oseba gospodarskih družb ali direktor zasebnega zavoda ter ni prejemnik pokojnine, razen prejemnik družinske pokojnine,
* podatek iz evidenc Finančne uprave Republike Slovenije o materialnem položaju članov študentove družine v letu 2019 (samo za družinske člane, ki bodo s podpisom na prošnji dovolili pridobiti podatke iz uradnih evidenc oziroma bo študent zanje, v primeru prošnje oddane z elektronskim podpisom, priložil njihove podpisane skenirane izjave),
* podatke iz evidence brezposelnih oseb pri Zavodu Republike Slovenije za zaposlovanje o nezaposlenih starših oziroma skrbnikih,
* podatke o študentih, izključenih iz študentskega doma.

**Cenzus je 2.630,76 EUR bruto** mesečno na družinskega člana v letu 2019 (pri izračunu bruto mesečnega dohodka na družinskega člana se ne upoštevajo štipendije študenta in drugih družinskih članov, prav tako pa tudi ne dohodki študenta in drugih družinskih članov, prejeti za delo prek študentskega servisa, če ne presežejo davčne olajšave za leto 2019 (3.302,70 EUR). Za družinske člane se upoštevajo ožji družinski člani, ki živijo v skupnem gospodinjstvu in družinski člani, ki uveljavljajo oziroma so uveljavljali študenta kot vzdrževanega družinskega člana po Zakonu o dohodnini, tudi če niso registrirani v skupnem gospodinjstvu. V primeru, ko ima en ali oba študentova starša (ali partner enega od njegovih staršev) otroka, ki ne živi z njim in študentom v skupnem gospodinjstvu, a je njegov vzdrževani družinski član, se tega otroka in njegovih dohodkov ne upošteva pri izračunu povprečnega bruto dohodka na člana družine. V primeru, da otroku iz prejšnjega stavka plačuje preživnino, se le-to odšteje od skupnega dohodka družinskih članov, ki se upošteva za izračun povprečnega bruto dohodka na člana družine.

Pridobljeni dohodki in osebni prejemki v tuji valuti se preračunajo v eure po tečaju, veljavnem na dan 31. 12. 2019, ki ga objavlja Banka Slovenije. V primeru zakonske zveze študenta ali v primeru, ko ima študent otroka, se upošteva dohodek članov gospodinjstva, kjer ima študent stalno prebivališče.

Za ožje družinske člane študenta v istem gospodinjstvu se šteje starše (tudi mačeha ali očim oziroma partner matere ali očeta), sorojence, posvojence, rejence ter osebe pod skrbništvom (ne pa stari starši, tete, strici in nečaki).

**IV. PROŠNJA ZA PODALJŠANJE BIVANJA (rok za oddajo in dokazila)**

**IV.A) Vlagatelji in rok za oddajo prošnje**

**Prošnjo za podaljšanje bivanja vložijo študenti, ki so v študijskem letu 2019/2020 subvencionirano bivali v javnih ali zasebnih študentskih domovih, dijaških domovih ali pri zasebnikih s subvencijo in:**

**- so v študijskem letu 2019/2020 zaključili študijski program prve ali druge stopnje oziroma enoviti magistrski študijski program in se bodo vpisali na študijski program druge ali tretje stopnje (velja tudi za tiste, ki bodo študijski program zaključili po roku za oddajo prošnje),**

**- se niso izselili iz javnih ali zasebnih študentskih domov oziroma dijaških domov in tam niso prekinili nastanitvene pogodbe,**

**- niso prekinili nastanitvene pogodbe za bivanje pri zasebnikih,**

**- jim (tudi iz razloga neizpolnjevanja pogojev iz 12. člena Pravilnika o subvencioniranju bivanja študentov) ni potekla pravica do subvencioniranega bivanja (in s tem tudi nastanitvena pogodba).**

Študentje, ki bodo izpolnjevali pogoje za subvencionirano bivanje pri zasebnikih, bodo lahko sklenili pogodbe za subvencionirano bivanje le pri tistih zasebnikih, ki bodo izbrani na javnem razpisu, ki ga za zasebnike objavijo študentski domovi za študijsko leto 2020/2021.

**Prošnjo za podaljšanje bivanja študent odda preko elektronske vloge na spletnem portalu eVŠ http://portal.evs.gov.si/bivanje/. Rok za oddajo prošnje je 17. avgust 2020.** Vsak študent lahko odda **samo eno prošnjo**, in sicer, če se študent prijavlja:

**1.** **s kvalificiranim digitalnim potrdilom** se obrazca po pošti ne pošilja, temveč se prošnjo v eVŠ odda do 17. avgusta 2020. Po pošti mora priporočeno poslati ali osebno oddati v času uradnih ur pristojni pisarni za študentske domove v posameznem visokošolskem središču tiste priloge k prošnji, ki jih v prošnji označi, da jih bo oddal po pošti (na prilogi mora biti naveden sklic na številko prošnje),

**2. brez kvalificiranega digitalnega potrdila (z uporabniškim imenom in geslom)**, mora podpisan obrazec prošnje, izpolnjene v eVŠ do 17. avgusta 2020, s prilogami poslati priporočeno po pošti ali osebno oddati do 21. avgusta 2020 v času uradnih ur pristojni pisarni za študentske domove v posameznem visokošolskem središču,

**3. z računom avtentikacijske in avtorizacijske infrastrukture (torej z AAI-računom)**, se obrazca po pošti ne pošilja, temveč se prošnjo v eVŠ odda do 17. avgusta 2020. Po pošti mora priporočeno poslati ali osebno oddati v času uradnih ur pristojni pisarni za študentske domove v posameznem visokošolskem središču tiste priloge k prošnji, ki jih v prošnji označi, da jih bo oddal po pošti (na prilogi mora biti naveden sklic na številko prošnje).

Kot pravočasna se upošteva:

1.) prošnja, ki je bila izpolnjena in oddana z elektronskim podpisom v eVŠ do 17. avgusta 2020,

2.) prošnja, ki je bila izpolnjena in poslana elektronsko v eVŠ do 17. avgusta 2020, natisnjena v istem besedilu, kot je besedilo v zadnjem izpolnjenem obrazcu v eVŠ, podpisana in priporočeno poslana po pošti ali osebno oddana pristojni pisarni za študentske domove do 21. avgusta 2020 in

3) prošnja, ki je bila izpolnjena z AAI-računom in poslana v eVŠ do 17. avgusta 2020.

**IV.B) Dokazila za preverjanje splošnih pogojev in izpolnjevanja meril za subvencionirano bivanje**

**Obvezna dokazila, ki jih mora študent priložiti prošnji:**

* soglasje študenta in družinskega člana, da pisarna za študentske domove od Finančne uprave Republike Slovenije in drugih pristojnih organov sama pridobi podatke o njihovih dohodkih v letu 2019,
* dokazila o preživnini oziroma rejnini, če jo družinski član prejema (iz dokazila mora biti razviden znesek za leto 2019),
* dokazila o dohodkih in osebnih prejemkih družinskih članov, ki so jih pridobili v tujini v bruto znesku v letu 2019,
* otrokov rojstni list, če želi študent živeti skupaj s svojim otrokom.

**Pisarna za študentske domove bo za postopek sama pridobila:**

* podatek iz Centralnega registra prebivalstva o tem, ali je študent državljan Republike Slovenije, in naslov njegovega stalnega prebivališča,
* podatek iz eVŠ Evidence študentov in diplomantov o statusu študenta za študijsko leto 2020/2021,
* podatek o oddaljenosti stalnega prebivališča študenta (naslov, poštna številka kraja) od kraja študija (sedež visokošolskega zavoda oziroma njegove dislocirane enote, kamor je vpisan študent). Pri izračunu oddaljenosti se bo upoštevala najkrajša razdalja v km v spletni aplikaciji Esri (ne glede na najbližja postajališča ali druge okoliščine javnega potniškega prometa),
* podatek iz evidence gospodinjstev, ki jo vodi Ministrstvo za notranje zadeve, o članih študentove družine, ki živijo v skupnem gospodinjstvu; pri obdelavi podatkov se upoštevajo podatki, pridobljeni na dan poizvedbe v evidenci gospodinjstev, za vloge, glede katerih bo poizvedba opravljena in odločba izdana od 1. 1. 2021 dalje, pa se pri obdelavi podatkov upoštevajo podatki v evidenci gospodinjstev glede na stanje na dan 31. 12. 2020,
* podatek iz evidence o zavarovanih osebah Zavoda za zdravstveno zavarovanje Slovenije za preverbo o tem, da ni v delovnem razmerju ali ne opravlja samostojne registrirane dejavnosti oziroma ni poslovodna oseba gospodarskih družb ali direktor zasebnega zavoda ter ni prejemnik pokojnine, razen prejemnik družinske pokojnine,
* podatek iz evidence Finančne uprave Republike Slovenije o materialnem položaju članov študentove družine v letu 2019 (samo za družinske člane, ki bodo s podpisom na prošnji dovolili pridobiti podatke iz uradnih evidenc oziroma bo študent zanje, v primeru prošnje oddane z elektronskim podpisom, priložil njihove podpisane skenirane izjave),
* podatke o študentih, izključenih iz študentskega doma.

**Cenzus je 2.630,76 EUR bruto** mesečno na družinskega člana v letu 2019 (pri izračunu bruto mesečnega dohodka na družinskega člana se ne upoštevajo štipendije študenta in drugih družinskih članov, prav tako pa tudi ne dohodki študenta in drugih družinskih članov, prejeti za delo prek študentskega servisa, če ne presežejo davčne olajšave za leto 2019 (3.302,70 EUR). Za družinske člane se upoštevajo ožji družinski člani, ki živijo v skupnem gospodinjstvu in družinski člani, ki uveljavljajo oziroma so uveljavljali študenta kot vzdrževanega družinskega člana po Zakonu o dohodnini, tudi če niso registrirani v skupnem gospodinjstvu. V primeru, ko ima en ali oba študentova starša (ali partner enega od njegovih staršev) otroka, ki ne živi z njim in študentom v skupnem gospodinjstvu, a je njegov vzdrževani družinski član, se tega otroka in njegovih dohodkov ne upošteva pri izračunu povprečnega bruto dohodka na člana družine. V primeru, da otroku iz prejšnjega stavka plačuje preživnino, se le-to odšteje od skupnega dohodka družinskih članov, ki se upošteva za izračun povprečnega bruto dohodka na člana družine.

Pridobljeni dohodki in osebni prejemki v tuji valuti se preračunajo v eure po tečaju veljavnem na dan 31. 12. 2019, ki ga objavlja Banka Slovenije. V primeru zakonske zveze študenta ali v primeru, ko ima študent otroka, se upošteva dohodek članov gospodinjstva, kjer ima študent stalno prebivališče.

Za ožje družinske člane študenta v istem gospodinjstvu se šteje starše (tudi mačeha ali očim oziroma partner matere ali očeta), sorojence, posvojence, rejence ter osebe pod skrbništvom (ne pa stari starši, tete, strici in nečaki).

**V. OBVEŠČANJE ŠTUDENTOV**

Pisarne za študentske domove bodo do 16. septembra 2020 na spletnem portalu eVŠ objavile prednostno listo ob upoštevanju splošnih pogojev iz 12. člena Pravilnika o subvencioniranju bivanja študentov in meril iz 13. do 18. člena tega pravilnika, razen statusa študenta. Študente, za katere v navedenem roku ne bo mogoče ugotoviti izpolnjevanja meril iz 13. člena navedenega pravilnika, bodo pisarne za študentske domove uvrščale na prednostno listo od petega dne po objavi rezultatov jesenskega roka splošne mature (17. september 2020) do 31. oktobra 2020.

Študenti, ki se ne bodo uspeli vpisati do 30. septembra 2020 ali se bodo vpisali na drug visokošolski zavod, kot so ga navedli v prošnji za sprejem ali v prošnji za podaljšanje bivanja, so dolžni o tem pisno obvestiti pristojno pisarno za študentske domove najkasneje do 16. oktobra 2020.

Študenti, ki podaljšujejo bivanje, bodo o tem, ali izpolnjujejo pogoje za subvencionirano bivanje v javnem ali zasebnem študentskem domu, dijaškem domu ali pri zasebniku, obveščeni po pošti na naslov stalnega prebivališča predvidoma po **16. oktobru 2020.**

**VI. PREDVIDENO ŠTEVILO PROSTIH LEŽIŠČ ZA SPREJEM IN PODALJŠANJE BIVANJA V POSAMEZNIH VISOKOŠOLSKIH SREDIŠČIH**

Ležišča so ločeno prikazana za sprejem in podaljšanje bivanja. Ležišča za sprejem so namenjena študentom, ki so sprejeti na podlagi prošnje za sprejem.

1. **VISOKOŠOLSKO SREDIŠČE V LJUBLJANI**

**a) Javni študentski domovi**

**Študentski dom Ljubljana** razpisujejo skupaj **7026** ležišč, od tega je predvidenih:

- **2270** ležišč za sprejem, od tega je predvidenih:

- **26** ležišč za družine,

- **30** ležišč za invalide,

- **2214** ležišč za druge študente,

- **4756** ležišč za podaljšanje bivanja, od tega je predvidenih:

- **62** ležišč za družine,

- **30** ležišč za invalide,

- **4664** ležišč za druge študente.

**b) Dijaški domovi (380 ležišč)**

**Dijaški dom Vič** razpisuje **220** ležišč, od tega je predvidenih:

- **110** ležišč za sprejem,

- **110** ležišč za podaljšanje bivanja.

**Dijaški in študentski dom Novo mesto** razpisuje **50** ležišč, od tega je predvidenih:

- **40** ležišč za sprejem,

- **10** ležišč za podaljšanje bivanja.

**Dijaški dom Ivana Cankarja Ljubljana** razpisuje **40** ležišč, od tega je predvidenih:

- **6** ležišč za sprejem,

- **34** ležišč za podaljšanje bivanja.

**SŠTS Šiška** razpisuje **20** ležišč, od tega je predvidenih:

- **5** ležišč za sprejem,

- **15** ležišč za podaljšanje bivanja.

**Dijaški in študentski dom Kranj** razpisuje **50** ležišč, od tega je predvidenih:

- **30** ležišč za sprejem,

- **20** ležišč za podaljšanje bivanja.

**c) Zasebni študentski domovi (216 ležišč)**

**Študentski dom Vincencij** razpisuje **61** ležišč, od tega je predvidenih:

- **12** ležišč za sprejem,

- **49** ležišč za podaljšanje bivanja.

**Zavod sv. Stanislava, Študentski dom Janeza F. Gnidovca** razpisuje **63** ležišč, od tega je predvidenih:

- **25** ležišč za sprejem,

- **38** ležišč za podaljšanje bivanja.

**Zarja, d.o.o. Novo mesto** razpisuje **17** ležišč na lokaciji Partizanska 19, Ljubljana, od tega je predvidenih:

- **9** ležišč za sprejem,

- **8** ležišč za podaljšanje bivanja.

**Finance Consulting d.o.o.,** razpisuje skupaj **51** ležišč in sicer:

**41** ležišč na lokaciji Vojkova cesta 17a, Ljubljana, od tega je predvidenih:

- **5** ležišč za sprejem,

- **36** ležišč za podaljšanje bivanja.

**10** ležišč na lokaciji Poljanska 66, Ljubljana, od tega je predvidenih:

- **10** ležišč za sprejem,

- **0** ležišč za podaljšanje bivanja.

**Uršulinski zavod za vzgojo, izobraževanje, versko dejavnost in kulturo** razpisuje **24** ležišč, od tega je predvidenih:

- **10** ležišč za sprejem,

- **14** ležišč za podaljšanje bivanja.

**č) Subvencije pri zasebnikih**

Za bivanje študentov pri **zasebnikih** je na voljo **600** ležišč, od tega je predvidenih:

- **400** ležišč za sprejem,

- **200** ležišč za podaljšanje bivanja.

1. **VISOKOŠOLSKO SREDIŠČE V MARIBORU**

**a) Javni študentski domovi**

**Študentski domovi v Mariboru** razpisujejo **2458** ležišč, od tega je predvidenih:

- **950** ležišč za sprejem,

- **1508** ležišč za podaljšanje bivanja.

**b) Dijaški domovi (65 ležišč)**

**Dijaški dom Maribor,** razpisuje **15** ležišč, od tega je predvidenih:

- **15** ležišč za podaljšanje bivanja.

**Dijaški dom Lizike Jančar Maribor** razpisuje **15** ležišč, od tega je predvidenih:

- **11** ležišč za sprejem,

- **4** ležišča za podaljšanje bivanja.

**Srednja šola za gostinstvo in turizem Celje (Dijaški dom Celje)** razpisuje **25** ležišč, od tega je predvidenih:

- **15** ležišč za sprejem,

- **10** ležišč za podaljšanje bivanja.

**Prometna šola Maribor, Dijaški dom** razpisuje **10** ležišč, od tega je predvidenih:

- **7** ležišč za sprejem,

- **3** ležišča za podaljšanje bivanja.

**c) Zasebni študentski domovi (85 ležišč)**

**Hotel-Restavracija Tomi, Mate Matjaž, s.p.** razpisuje **61** ležišč na lokacijiIztokova ulica 22, Maribor, od tega je predvidenih:

- **17** ležišč za sprejem,

- **44** ležišč za podaljšanje bivanja.

**Družinski center mir zavod za pomoč družinam v stiski** razpisuje **14** ležišč, od tega je predvidenih:

- **5** ležišč za sprejem,

- **9** ležišč za podaljšanje bivanja.

**Zvezda Danica d.o.o., razpisuje 15 ležišč na lokaciji Cankarjeva 10, Maribor, od tega je predvidenih:**

- **15** ležišč za sprejem,

- **0** ležišč za podaljšanje bivanja.

1. **VISOKOŠOLSKO SREDIŠČE V KOPRU**

**a) Javni študentski domovi**

**Študentski domovi Univerze na Primorskem** razpisujejo **328** ležišč, od tega je predvidenih:

- **67** ležišč za sprejem,

- **261** ležišč za podaljšanje bivanja, od tega:

- **94** ležišč v **Študentskem domu v Kopru,** in sicer:

- **18** ležišč za sprejem,

- **76** ležišč za podaljšanje bivanja.

- **130** ležišč v **Študentskem domu v Portorožu**, in sicer:

- **25** ležišč za sprejem,

- **105** ležišč za podaljšanje bivanja.

- **104** ležišč v **Študentskem domu Prisoje**, in sicer:

- **24** ležišč za sprejem,

- **80** ležišč za podaljšanje bivanja.

**b) Dijaški domovi (300 ležišč)**

**Dijaški in študentski dom Koper** razpisuje **140** ležišč, od tega je predvidenih:

- **55** ležišč za sprejem,

- **85** ležišč za podaljšanje bivanja.

**Gimnazija, elektro in pomorska šola Piran, Dijaški in študentski dom Portorož** razpisuje **80** ležišč, od tega je predvidenih:

- **40** ležišč za sprejem,

- **40** ležišč za podaljšanje bivanja.

**Srednja šola Izola Dijaški dom Izola** razpisuje **50** ležišč, od tega je predvidenih:

- **20** ležišč za sprejem,

- **30** ležišč za podaljšanje bivanja.

**Dijaški dom Nova Gorica** razpisuje **30** ležišč, od tega je predvidenih:

- **10** ležišč za sprejem,

- **20** ležišč za podaljšanje bivanja.

**c) Zasebni študentski domovi (44 ležišč)**

**Zavod Sveti Hieronim, Koper** razpisuje **11** ležišč, od teh je predvidenih:

- **2** ležišči za sprejem,

- **9** ležišč za podaljšanje bivanja.

**SŽ-ŽIP, storitve, d.o.o.** razpisujejo **8** ležiščna lokaciji Erjavčeva ulica 36, Nova Gorica, od tega je predvidenih:

- **6** ležišč za sprejem,

- **2** ležišči za podaljšanje bivanja.

**Študentski dom Sidro** razpisuje **15** ležišč, od teh je predvidenih:

- **8** ležišč za sprejem,

- **7** ležišč za podaljšanje bivanja.

**AMK inženiring d.o.o** razpisuje **10** ležišč na lokaciji Ul. agrarne reforme 19, Koper, od tega je predvidenih:

- **9** ležišče za sprejem,

- **1** ležišč za podaljšanje bivanja.

**č) Subvencije pri zasebnikih**

Za bivanje študentov pri **zasebnikih** je na voljo **600** ležišč, od tega je predvidenih:

- **350** ležišč za sprejem,

- **250** ležišč za podaljšanje bivanja.

**VII. NASLOVI PISARN ZA ŠTUDENTSKE DOMOVE**

**Po pošti, na naslov**: **Osebno na naslov**:

**1. Visokošolsko središče v Ljubljani Visokošolsko središče v Ljubljani**

**Študentski dom Ljubljana Študentski dom Ljubljana**

**Pisarna za študentske domove Pisarna za študentske domove**

**p.p. 99 Svetčeva ulica 9, Dom VI**

**1001 Ljubljana 1000 Ljubljana**

Telefonske številke za informacije so objavljene na spodaj navedeni spletni strani.

e-pošta: pisarnazasd@stud-dom-lj.si

spletna stran: http://www.stud-dom-lj.si

**2. Visokošolsko središče v Mariboru**

**Univerza v Mariboru, Študentski domovi**

**Pisarna za študentske domove**

**Gosposvetska cesta 83**

**2000 Maribor**

tel.: 02 2284 200; 02 2284 219

e-pošta: umsd@um.si in sd.vpis@um.si

spletna stran: http://www.studentskidomovi.um.si

**3. Visokošolsko središče v Kopru**

**Univerza na Primorskem**

**Študentski domovi**

**Pisarna za študentske domove**

**Ankaranska cesta 7, 6000 Koper**

tel.: 05 6117 507

e-pošta: studentski.domovi@upr.si

spletna stran: http://www.sd.upr.si

**VIII. KONTAKT ZA POMOČ ŠTUDENTOM**

**Tehnična pomoč** za težave z digitalnim potrdilom in elektronskim podpisom ter vsebinska pomoč pri izpolnjevanju elektronske vloge:

**Enotni kontakti center**:

e-naslov: [ekc@gov.si](mailto:ekc@gov.si)

tel.: 080 2002 (od 8.00 do 22.00 ure med delavniki)